**Rheoli Perfformiad a Busnes**

**MH: symud i system Paris - ffordd fwy effeithiol o gofnodi a chynhyrchu adroddiadau. Gweithio gydag iechyd i ddatblygu ffeiliau integredig**

Yn y Gwasanaethau Iechyd Meddwl bu symudiad ymarferol tuag at gynnal gwybodaeth am gleientiaid ar un system TG. O’u lleoliadau ar safleoedd iechyd ac wedi’u canoli ar weithio mewn partneriaeth, mae’r Cyngor ac Iechyd yn cynnal systemau TG pwrpasol. O dan drefniadau'r Bartneriaeth Iechyd Meddwl, cytunwyd y byddai'r gwasanaeth yn cydnabod y gronfa ddata TG iechyd, Myrddyn, fel y brif system i gofnodi gwybodaeth am gleientiaid, tra hefyd yn sicrhau bod gwybodaeth allweddol, fel cyfeiriadau, dyraniadau a gwybodaeth am y gwasanaeth yn cael ei gynnal yn y System Gofal Cymdeithasol, Paris.

Ym mis Awst 2013, diddymwyd y Bartneriaeth Iechyd Meddwl, a’r pryd hynny dechreuwyd craffu ar y systemau TG a gynhelir i weld a ellid cyflawni symudiad tuag at un system. Amlygwyd risgiau hefyd yn Paris ar gyfer achosion iechyd meddwl, gan nad oedd y system yn cynnwys yr holl hanes achos ar gyfer unigolyn. Roedd hyn yn arbennig o amlwg ar gyfer y gwasanaeth argyfwng tu allan i oriau swyddfa.

Cynhaliwyd trafodaethau a daethpwyd i gytundeb i gyflwyno Paris fel y brif system gofnodi ar gyfer gwasanaethau gofal eilaidd, gan ddechrau ym mis Medi 2014. Ar yr un pryd, cyflwynwyd y Nodiadau Achos Integredig i'r gwasanaeth, a oedd yn rhoi pwyslais ar ffeil un gyfrol ar gyfer cleient a fyddai'n cael ei olrhain a'i symud o gwmpas y gwasanaeth fel yr oedd y cleient yn gwneud. Yn ei hanfod, pe bai gwasanaethau’n cael eu darparu gan y tîm iechyd meddwl cymunedol, byddai’r ffeil yn cael ei chadw gan y tîm hwnnw, ac yna’i drosglwyddo i uned aciwt, pe bai’r cleient yn cael ei dderbyn i'r ysbyty.

Mae gwaith yn mynd rhagddo i gyfrannu at weithrediad Paris ar gyfer y gwasanaeth. Mae'r holl ymarferwyr gwaith cymdeithasol wedi cael mynediad i’r system ers mis Hydref 2014 sy’n gam sylweddol ymlaen. Mae Paris bellach yn cynnwys gwybodaeth lawnach fel cofnodion cyswllt (nodiadau achos), ac asesiadau.

Yn fwy diweddar, mae cydweithwyr o iechyd wedi bod yn bwydo gwybodaeth ar Paris mewn ymarfer i hyrwyddo defnydd y system ar gyfer gwasanaethau gofal eilaidd. Y nod yn y pen draw yw mudo gwybodaeth i un system TG cyn cyflwyno cronfa ddata Cymru Gyfan sydd ar hyn o bryd yn mynd drwy broses dendro ac ymgynghori.

Ar ben hynny, mae Conwy wedi cytuno ar weithrediad trwyddedau ar gyfer Dirprwyon a Rheolwyr Iechyd Sirol ar draws y ddau safle Iechyd Meddwl Cymunedol, i gryfhau arferion gweithio diogel ymhellach, gyda diogelwch yn brif gymhelliant, o ran mynediad i Paris pan fydd aelodau o staff i ffwrdd yn sâl, a hefyd mynediad i asesiadau risg a chynlluniau gofal a thrin, sy’n hanfodol pan fo’r ffeil galed wedi ei lleoli mewn ysbyty yn Wrecsam. Mae'r gyriant hwn yn lleihau'r risgiau i gleifion a bydd yn mynd peth o'r ffordd i osgoi nodi cysylltiadau ag Adolygiadau Achosion Difrifol /Digwyddiadau Anffafriol Difrifol posibl.

Yn y misoedd diwethaf mae’r Rheolwr Adran Gofal Cymdeithasol a Dirprwy Reolwr y Sir yn cyfarfod bob mis i ymgymryd â goruchwyliaeth ar y cyd drwy becyn cymorth llwyth gwaith lle mae systemau iechyd (sharepoint) a gofal cymdeithasol (Paris) yn cael eu croesgyfeirio ar gyfer cywirdeb cydberthynas y claf a’r rheolwr achos, a’r cydlynydd gofal.

Er bod iechyd wedi mynegi y byddant, wrth symud ymlaen, yn adfer y system TG Myrddin rydym wedi cytuno ar lefel rheolwr gwasanaeth/ rheolwyr sirol i weithredu cyfnod prawf lle mae Nyrs Seiciatrig Gymunedol a enwir yn bwydo’r holl ddata rheoli achosion i mewn i Paris. Yn y pen draw, bydd hyn yn cynorthwyo i ddarparu gwasanaeth diogel i bobl ddiamddiffyn ac yn sicrhau, os yw ffeil allan o'r ardal, mewn ysbyty, neu hyd yn oed yn fwyaf eithafol, ar goll, ni fel gwasanaeth fydd yn dal yr asesiadau risg perthnasol a’r dogfennau gofal a thriniaeth sydd eu hangen i ddarparu ymyriadau yn ddiogel i ddinasyddion Conwy.

Mae enghraifft o arfer da yn ymwneud yn benodol ag achos pan fydd claf yn cael ei gadw dan y Ddeddf Iechyd Meddwl ac nad oes gwely ar gael yn lleol, gan olygu bod y claf a’r ffeiliau yn cael eu cludo, ac i ffwrdd oddi wrth y tîm iechyd meddwl cymunedol lleol. Weithiau gall hyn fod yn Wrecsam ac mewn achosion eithafol, yn Lloegr. Cyn cyflwyno Paris ni fyddai unrhyw wybodaeth ar gael i'r CMHT oherwydd bod integreiddiad y nodiadau achos gyda'r claf, ar hyn o bryd gall pob un ohonom gael golwg ar asesiadau risg y claf a'r cynlluniau gofal a thrin, asesiadau Ddeddf Iechyd Meddwl beth bynnag fo lleoliad y ffeil.

Yn olaf, mae'r Tîm ar Ddyletswydd mewn Argyfwng yn gallu cael golwg ar y wybodaeth hon, sydd, unwaith eto, yn cefnogi model gwasanaeth mwy diogel, fel cymhelliant allweddol, sylfaenol.